
HALOS ANIM NA DEKADA NA ANG 
nakalilipas mula nang dahan-dahan 
; naglakad si Nicolas Encallado, hawak 
ang puting tela sa kanyang kanang 
kamay, tumawid sa tulay ng ilog 
Maapon, tuluyang tinapos ang 
pamumundok. Kahit na sa sirkulo ng 
mga dalubhasa ang pangalang Nicolas 
N Encallado ay hindi matunog? Masasabing 
ang kasaysayang ito'y bahagi ng mga bihirang madaanang 
sulok ng pagsasalaysay. Sa ilang mga tala at aklat, kung 
nababanggit si Encallado, laging kasama ang relatibong higit 
na kilalalang si Teodoro Asedillo. Ang kanilang pagsasama 
at paglulunsad ng armadong pakikibaka noong kalagitnaan 
ng taong 1935 ay ang nagpakilala sa kanila sa labas ng 
Laguna at Tayabas. 


Mayroong kahulugan ang pagsasalaysay ng buhay ni 
Nicolas Encallado at ng kanyang mga anak. Sinasakatawan 
ng mga Encallado ang isang tradisyong makikita sa kamalayan 
ng mga Pilipino sa haba ng ating kasaysayayan. Ang 
tradisyong ito'y mayroong kinalaman sa pakikibaka. Naipakita 
sa pag-aaral ng pagbubuo ng armadong kilusan nina Asedillo 
at Encallado na sa usapin ng pag-unawa sa tradisyon ng 

armadong pakikibaka, ang kasaysayang ito’y isang ikutang 
pangyayari.” Kinakatawan ni Asedillo ang tradisyon na lalawak 
at magpapatuloy hanggang sa pagbuo ng NPA. Si Encallado 
naman ay kumakatawan sa isang tradisyon na may kinalaman 
sa mga sinaunang pananaw at istratehiya ng mga taong 
nagigipit ng isang puwersang malakas, imaging kolonyal na 
pamahalaan o mga atake ng mga tinatawag na Moro. 
Ayon nga sa mga pag-aaral ng kasaysayan ng 
Katagalugan, sa panahon ng kolonyal na kaayusan, kapag 
nagigipit ang mga tao, sila ay umaalis sa sentro at sa ilang 
pagkakataon ay gumagawa ng kontra-sentro. Ang mga taong 
ito'y maaaring simpleng remontado lamang o minsan ay 
tunay na nagiging agresibo at tinatawag na tulisan ngunit 
sa mata ng pamahalaan na nasa sentro, sila ay mga “taong 
labas”, ladrones o bandido! Kadalasan ang mga kontra- 
sentro kapag lumaki na ang populasyon. o::dili kaya'y 
napansin na ng sentro, ay ginagawang bahagi ng sentro. 


Mula sa bayan ng Sampalok 


Sa gitna ng bayan na kinalakihan ni Nicolas Encallado 
ay may malaking puno ng Sampalok. Sino’ nga ba ang 
makakaisip na ang punong Sampalok na iyon. ay magiging 
higit na tanyag para sa mga ninuno ng nasabing bayan 
kaysa sa hari ng Espanya. Sino rin nga ba ang makakapagsabi 
na ang bayan ng Sampalok, Tayabas (ngayon ay Lalawigan 
ng Quezon) ay makikilala sa buong Pilipinas dahil sa isang 
manggagamot na makikilala sa pangalang Kapitan Kulas. 

Naging isang bayan ang Sampalok noong 1892 mula 
sa kanyang labingsiyam na taong pagiging isang “visita” 
ng Lukban. Alinsunod sa sistema ng pagpapangalan ng mga 
Espanyol, ang unang pumapasok sa. isipan nila'y ang 
pagpaparangal sa mga hari nila kaya pinangalanang visita 
ng Alfonso Trece ang nasabing lugar. Ngunit bago pa man 
kilalanin nang pormal ng pamahalaang kolonyal ang nasabing 
visita, ito ay isa nang pamayanan na sa katunayan ay 
itinuturing na baryo ng katabing bayang Mauban. Kilala 
na ito sa mga tao bilang baryo Dingin, mula sa salitang 
malayo na nangangahulugang “malamig o maginaw.” 


Napakaganda ng kalikasan sa bayan ng Sampalok. 
Nakatayo ang bayan sa malawak na paanan ng Sierra Madre. 

Ang ulap ay laging dumadampi sa mga nakapalibot ditong 
mga bundok. Ang Lukban na dating sentrong bayan nito 
ay nasa may kanluran. Ang tabing-dagat na- bayan naman 
ng Mauban ay makikita sa silangan. Ang tatlong: bayan ay 
napag-uugnay lamang ng isang kalye. Mula sa Lukban, kung 
nais makapunta sa Sampalok, kailangang" dumaan sa 
kalyeng paahon, matarik na pader sa kanan at sa kabilang 
panig naman ay bangin. 


Tahimik ang bayan. Sa panahon. ni Encallado, ang 
Sampalok ay may 14 baryo. Sa kabuuan may humigit- 
kumulang 4,264 taong nakatira rito noong 1935. May 
populasyon naman ang dalawang baryo na lubos na 
naapektuhan ng kilos ni Encallado na humigit-kumulang 
300 para sa Kaldong, ang bayan sa pinakaloob ng Sierra 
Madre, at humigit-kumulang 430 naman para sa San Bueno, 
ang baryo ni Nicolas Encallado.” 


May malaking posibilidad na ang bayan ng Sampalok 
ay dating kontra-sentro sa bayan ng Mauban o Lukban. 
Kung ating titingnan ulit ang pag-unlad ng bayan, ito'y 
nagsimula bilang isa munang baryo na may katutubong 
pangalan at pagkatapos ay naging visita na may pangalan 
ng isang hari ng Espanya bago. pa bumalik sa isang 
katutubong pangalan na Sampalok. Kung lalagyan natin ng 
saysay ang mga pagbabagong ito sa pangalan kaakibat ng 
iba pang mga obserbasyon, masasabi nating ang bayang 
ito marahil ay tunay na isang kontra-sentro 'noon. Kung 
titingnan natin ang lokasyon nito, nasa may paanan na 
mismo ng Sierra Madre at pinaliligiran ng maliliit na bundok, 
tunay na tago ang lokasyon. Maliban dito madaling makita 
na ito ay nasa pinakamalayong sirkulo ng mga baryo na 
pumapalibot sa bayan maging Lukban man o Mauban. 
Maaaring ang mga orihinal na taong tumira rito'y mga taong 
nagmula sa may Mauban at umakyat sa may kabundukan 
upang makatakas sa kaguluhan ng pananalakay ng mga 
Moro. Maaari ring nagmula ang ilan sa mga orihinal na 
tao sa Lukban at sila naman ay tumakas sa mahigpit na 
pakikialam ng kolonyal na pamahalaan. l 

Ang isa pang maaaring gamitin na ebidensya upang 
patibayin ang ganitong obserbasyon ay ang pagkakaroon 

ng maraming mga arbolaryo, espiritista at mga tinatawag 
na mangkukulam sa bayan at mga baryo nito. Pinatutunayan 
nito na malakas ang paniniwalang katutubo na nahaluan 
ng Katolisismo rito. Ang malakas na mga elemento ng 
tradisyunal at sinaunang kultura sa Sampalok ay maaaring 
magpatunay na ito'y talagang dating kontra-sentro. Sa 
ganitong paliwanag, hindi mahirap isipin kung bakit ong 
mga Encallado ay tumira sa mga kasuluk-sulukan ng bayan 
ng Sampalok at hindi sa sentro nito. Ang mga bukid, bundok 
at mga kuweba ay mahalaga para sa mga katulad nila. 
Mula sa angkan ng Encallado na nakapirmi sa Mauban, 
Tayabas, napadpad ang isang sanga nito sa bulubunduking 
bayan ng Sampalok. Ang naging dahilan nito marahil 
ay mas malapit ang Sampalok sa mga elementong mahalaga 
. para sa okupasyon ng pagiging arbolaryo o espiritista. 


Ang simulain ni Kapitan Kulas 


Hindi natin kayang tiyakin kung kailan talaga napanganak 
si Nicolas Encallado, ngunit humigit-kumulang ay nasa taong 
1875. Ang kanyang reputasyon sa pagiging isang arbolaryo 
at dakilang tao ay hindi lumaganap hanggang sa naging 
asawa niya si Eugenia Ognamia na nanggaling rin sa isang 
pamilyang malakas ang tradisyon sa paggagamot, higit pa sa 
mga Encallado.’ Ang pag-aarbolaryo ay ang pinakaimportante 
sa lahat ng naging gawain ni Kapitan Kulas. Sa tulong ni 
Eugenia, walang katapusan ang paglaki ng katanyagan nila 
sa buong Sampalok at sa mga kalakip bayan. Kapag taga- 
Sampalok ang kanilang ginagamot, hindi sila nagpapabayad.” 
Ang reputasyon ng mag-asawa mula noon ay kumalat sa 
buong Sampalok bilang mga magagaling na mga arbolaryo 
at taga-gawa ng anting-anting. lsa sa mga sistema nila ng 
paggagamot ayon sa mga saksi ay, kapag ang sakit ay nasa 
kaliwang bahagi ng katawan, bihilutin nila ang kanan at 
kapag nasa kanan naman, ang kaliwang babagi ng katawan 
ang kanilang hihilutin® Pagkatapos nilang mag-asawa, sina 
Nicolas at Eugena ay lumipat sa Ibabang Owain, Sampalok 
mula sa Mauban. Ang kadahilanan rito'y maaaring idikit 
sa orihinal na katangian ng Sampalok na puntahan ng mga 
taong kagaya ni Eugenia. 


Sa pagputok ag rebolusyon laban sa mga Kastila, si 
Nicolas Encallado ay lumahok sa pag-aalsa. Sa simula, 

siya’y naging bahagi ng puwersa ni Heneral Severino Taino 
sa Laguna. At nang masawi si Heneral Taino, siya naman 
ay napailalim sa pamumuno ni Heneral Juan Cailles.” Sa 
giyera laban sa mga Amerikano, si Nicolas Encallado ay 
naging tanyag na mandirigma. Sa katunayan, ang kanyang 
palayaw na “Kapitan Kulas” ay nakuha niya sa pagiging 
Kapitan sa ilalim ng pormal na hukbong Pilpino.” Sa baryo 
Bilukaw, Sampalok nababanggit na noong 1900 ay nagkaroon 
ng tatlong pagtambang na ang una'y pinamunuan ni Kapitan 
Juan Saludades at ang dalawang sumunod naman ay nasa 
pamumuno ni Kapitan Nicolas Encallado.?” Ayon din sa 
kuwento, noong nasa Mauban na ang mga Amerikano, si 
Kapitan: Kulas ay inudyukan ng kanyang mga kasama sa 
hukbong Pilipino na nakawin ang trumpeta ng mga 
Amerikano at pagkatapos ay tugtugin ito sa harap ng 
maraming sundalong Amerikano. Hindi lamang kinuha ni 
Kapitan Kulas ang trumpeta ng Amerikano, kinuha rin niya 
ang rebolber ng sundalong may hawak nito. Pagkatapos 
ay kumaripas siya ng takbo. Hinabol siya ngunit hindi 
nagtagumpay ang mga sundalong Amerikano.” Ngunit 
lumalabas sa kabuuan na ang ganitong katapangan ay hindi 
naging sapat upang matalo ang mga Amerikano. 


Ayon sa kuwento ni Kapitan Kulas sa kanyang naging 
kapalaran pagkatapos ng giyera laban sa mga Amerikano, 
umuwi siyang kasama ng iba pang mga rebolusyonaryo 
sa Sampalok na malungkot, mangiyak-iyak sa masamang 
kapalarang sinapit nila. Marahil ito ay pagkatapos na ng 
ika-24 ng Hunyo 1901 nang sumuko si Heneral Juan Cailles 
sa mga Amerikano.” Mula sa bayan ng Sampalok, ayon 
sa kanyang salaysay, siya ay lumikas sa kagubatan na 
pumapaligid sa Sampalok at doon nanirahan, pilit na 
kinalimutan na ang pagkatalo. Doon, siya'y nagpasya na 
hindi na bababa sa bayan at mananatili na lamang sa 
kagubatan. Dahil daw dito, siya ay tinawag na “outlaw” 
o tulisan. 5 


Maraming hindi binanggit si Encallado sa kanyang 
kuwento na magbibigay linaw kung bakit siya tinawag na 
tulisan ng mga Amerikano. Makikita ito kung pag-aaralan 
lamang ang kabuuang kondisyon ng Sampalok sa panahong 
siya'y nagtatago sa paanan ng Sierra Madre. May malaking 
posibilidad na sumama si Kapitan Kulas sa grupo ni Heneral 

Rios sa mga panahong siya'y umuwi na sa Sampalok. Ito'y 
dahil sa ang hukbo ni Rios ay madalas dumaan o magtago 
sa magubat sa paanan ng Sierra Madre na kinalalagyan 
ng Sampalok at sa kabilang banda naman ay ang bayan 
ng San Antonio. Maliban dito, sina Rios at Kapitan Kulas 
ay parehong opisyal ng hukbong rebolusyunaryo sa ilalim 
ni Heneral Cailles. Madali para kay Kulas na sumama kay 
Rios dahil na rin si Rios ay may higit na mataas na ranggo 
sa kanya. Si Rios ay isang komandante bago sumuko si 
Cailles. Isa pa, ang katangian ni Kapitan -Kulas bilang 
arbolaryo at espiritista ay hindi nalalayo sa paniniwala sa 
mga kababalaghan na bahagi ng relihiyon nina Rios. Ang 
pananaw sa anting-anting at mga katulad nitong simbolo 
ng lakas ay bahagi ng kamalayan ni Kapitan Kulas. 

Bilang ebidensiya pa sa naging relasyon ni Rios kay 
Encallado ay yaong mismong pagkahuli sa una ng mga 
alagad ni Gobernador Juan Cailles na naganap: sa baryo 
ng San Antonio sa tulong ng presidente nito at ng kanyang 
mga tauhan.” Ang baryo San Antonio, nayon ng tanyag 
na si Teodoro Asedillo, ay pinaghihiwalay lamang sa bayan 
ng Sampalok ng isang magubat na bulubundukin na mayroong 
mga alam na tagusang daanan ng tao. Ang pinakamalakas 
na ebidensiyang magsasabing kasama si Kapitan Kulas sa 
grupo ni Rios ay yaong salakay na ginawa nina Rios sa 
bayan ng Sampalok sa mga huling buwan bago siya nahuli 
noong 1903. Sinubukan kunin ni Rios kasama ang 20 
sundalo ang mga salapi at armas na nasa loob ng munisipyo 
ng Sampalok. Tumagal ang labanan ng lampas sa isa't 
kalahating oras at hindi nagtagumpay sina Rios na makuha 
ang munisipyo kahit na aapat na pulis lamang ang nagtanggol 
dito. Napilitan silang umurong.” Malaki ang posibilidad 
na kasama si Kapitan Kulas sa nasabing pagsalakay. Ito 
ay dahil ayon na mismo sa kuwento niya, si Heneral Harry 
H. Bandholtz, ang hepe ng pamahalaang militar ng mga 
Amerikano sa Tayabas, ay nagkaloob ng gantimpala para 
sa kanyang pagkahuli. Hindi naman marahil gagawin ni 
Bandholtz ang maglagay ng presyo sa ulo ni Kapitan Kulas 
kung siya ay isang simpleng remontado lamang. 


Sa kuwento ni Kapitan Kulas, mula noong hinalagahan 
ang kanyang ulo, nagpasya siyang hindi kilalanin ang mga 
awtoridad ng bansa sa dahilang ito'y hindi na malaya at nasa 

ilalim ng pamumuno ng mga dayuhan. Kung titingnan natin 
ang pahayag na ito, ay mapapansin nating naiiba ito sa nauna 
niyang sinabi (sa parehong istorya) na siya'y namundok 
pagkatapos sumuko ni Cailles dahil gusto lamang niyang 
lumayo at makalimot. Dito malinaw ang pulitikal na linya 
sa kanyang pamumundok. Si Kapitan Kulas ay nagpatuloy 
sa kanyang pakikibaka dahil sa siya ay isang makabayan. 


Mapapansin din natin na ang pagbibigay-diin nina Rios 
sa mga kababalaghan ay manipestasyon ng pagiging mas 
dominante ng tradisyunal na pananaw sa mundo ng mga 
mandirigma. Dito makikita na ang higit na importante ay 
ang malakas na paniwala sa lakas ng kanilang anting-anting 
kaysa sa mga taktikang militar o sa lakas ng kanilang mga 
baril. Ang kabiguan ng kanilang pagsalakay sa munisipyo 
ng Sampalok ang pinakamagandang halimbawa -nito. 


Hindi nagtagal, si Kapitan Kulas, ay pormal na sumuko 
sa mga Amerikano. Hindi sana ito naganap kung hindi 
lamang dahil sa isang nagpanggap na kaibigan niya, na 
nagngangalang Diego Cagan, na nangakong walang 
mangyayari sa kanya kung siya'y sumama sa .Lucena- at 
susuko sa mga Amerikano. Dahil sa nahuli na si Rios at 
nalansag ang kanyang hukbo, ay naging mas mahirap ng 
ipagpatuloy ang laban. Sa kanyang pagsuko, kinalimutan 
na ng kanyang kaibigan ang pangako na, walang parusa 
siyang tatanggapin at aalagaan ang kanyang pamilya. 
Pagkatapos siyang masentensyahan ng walong taon sa 
bilangguan at nakuha na ng kanyang nasabing kaibigan 
ang gantimpala para sa kanyang pagkahuli, nag-iisang 
tinanggap ni Kapitan Kulas ang kanyang pagkakapiit. Halos 
pareho sa pagtataksil na ginawa ni Dominador Gomez kay 
Macario Sakay ang naging karanasan ni Kapitan Kulas. 
Kaiba lamang ito dahil hindi binitay si Kapitan Külas. 


Hindi naman tinapos ni Kapitan Kulas ang isang taong 
sentensya niya, sapagkat sa katunayan siya'y pinakawalan 
pagkatapos lamang ng ilang buwang pagkakapiit. Mula sa 
Lucena, siya ay bumalik sa baryo ng San. Bueno, Sampalok 
sa kanyang kapirasong lupang sinasaka.” Ang pagkatigil 
ni Kapitan Kulas sa San Bueno mula sa Ibabang Owain 
ay nagpapatunay pa rin ng kanyang pananaw na ayaw na 

niyang makihalo pa sa bayan. Ang Ibabang Owain ay 
nakadikit o dili kaya'y bahagi na ng bayan ng Sampalok. 
Samantala, ang San Bueno ay nasa may gilid ng Sampalok 
malapit sa kagubatan at kabundukan. 


Sa gitna ng dalawa niyang panahon ng pamumundok, 
ang buhay ni Kapitan Kulas ay mapayapa sa kabuuan ngunit 
hindi nawalan ng problema kaugnay sa pamahalaan. Sa 
panahong ito, ibinuhos niya ang kanyang oras sa pagbuhay 
ng kanyang lumalaking pamilya. Sa pagsasama ni Kapitan 
Kulas at ni Eugenia Ognamia, nagkaroon sila ng pitong 
anak. Margarita ang pangalan ng panganay, sinundan siya 
ni Udon na bata pa lamang ay sumakabilang buhay na, 
sina Aurelia, Jose, Engracio at ang bunso, si Dominador.” 
Sa kasamaang palad, ang napakaimpluwensyal na si Eugenia 
ay namatay noong bandang huling taon ng dekada 20 o 
mga unang taon ng dekada 39. 


Hindi nagtagal, si Kapitan Kulas ay nag-asawang muli 
ng isang 23 taong dalaga na nagngangalang Marcela 
Delarmente. Nakilala ni Kapitan Kulas si Marcela dahil sa 
ang ama ni Marcela ay kasama ni Kapitan Kulas sa kanyang 
kaingin. Ang balong si Kapitan Kulas naman, bagamat may 
edad na, dahil tanyag siya sa pagiging arbolaryo sa Sampalok 
ay hinangaan ng marami at isa na roon si Marcela. Sa 
kanilang pag-iisang dibdib, si Marcela ay nilagyan ni Kapitan 
Kulas ng tatak na korteng mga medalya at :mga salitang 
Latin sa buong katawan kasama na rin sa mga daliri. Ang 
paliwanag ni Kapitan Kulas sa kanyang asawa sa pagtatatak 
ay para layuan na siya ng mga tikbalang na may kursunada 
sa kanya kaya siya'y nagkakaroon palagi ng maraming mga 
pasa sa katawan.” Nagkaroon din ng anak si Kapitan Kulas 
kay Marcela. Sa katunayan nagdadalang-tao si Marcela sa 
gitna ng pagkakapiit sa kanya dahil sa gawain ng kanyang 
asawa.”! 


Ang panahon sa pagitan ng dalawang pamumundok 
ni Kapitan Kulas ay binubuo ng humigit-kumulang na isa 
at kalahating dekada. Isa at kalahating dekada ng pangangaingin, 
pag-aalaga ng baboy, pagtuturo ng arnis at eskrima sa 
Sampalok at mga kapit-bayan. Madalas pa rin sa gubat at 
bundok si Kapitan Kulas sa panahong ito. Malaki din ang 


Pani. NIGGLAS END@ALLADO 


paghanga sa kanya ng mga katutubong tribo sa bundok (na 
tinatawag nilang Baluga) dahil sa kanvang kasipagan at 
kagalingan (malamang sa pag-aarbolarvo). Sa katunayan nga, 
marami sa mga katatubo ang naging bataan ni Kapitan Kulas 
sa panahong ito.” 

Sa panahon ng pag-aasawa muli ng kanilang ama, ang 
lahat ng mga nabubuhay na anak ni Kapitan Kulas ay 
nagsarili na. Lahat sila ay nagkaroon na ng kani-kanilang 
mga pamilya. Sa mga magkakapatid, si Aurelia, Engracio 
at Gregorio lamang, ang nanatiling malapit sa kanilang ama. 
Si Jose at Dominador naman ay hindi gaanong naging 
malapit sa kanilang ama at sa kanyang bagong asawa. Sa 
mga taong dumaan, ang okupasyon o masasabi nating 
kagalingan ng ama at ina ay napasa sa kamay ni Dominador 
at Gregorio. Si Gregorio hanggang sa kanyang pagkamatay 
noong dekada 80 ay nakilalang isang magaling na arbolaryo 
at si Dominador naman, hanggang sa ngayon, ay nananatiling 
pinakatanyag na «arbolaryo sa mga bayan sa paanan ng 
Sierra Madre.” Si Marcela rin ay natutong manghilot at 
manggamot nang kaunti. Ngunit ayon sa kanya, hindi 
kasing galing ni Domeng.” Malinaw ang mahalagang papel 
na ginagampanan ng mangagaroot sa mga tao na nakatira 
sa paanan ng bundok. may direktang relasyon ang kagalingan 
ng tao sa kanyang pagiging isang manggagamot. Sa 
pagkaalaala halimbawa ng mga tega-Kaldong, si Kapitan 
Kulas ay mabait na tao sapagkat siya ay isang manghihilot 
at nanggagamot.” 


Simula ng kulo 


Ang katanyagan ng pamilyang Encallado ay hindi 
nangangahulugan na sila'y nalubayan ra ng pamahalaan 
at ng mga ilang taga-Sampalok na walang respeto sa kanila. 
Makikita sa tala ng pulis ng bayan rg Sampalok mula Hulyo 
hanggang Oktubre ng 1928 ang sunud-sunod na pag-aresto 
at pagkakulong ng mga Encallado. Nagsimula ang pag-aresto 
kay Engtacio at Gregorio Encallado dahil sa pinagtulungan 
nilang gulpihin ang isang nangangalang Ramon Brillante. 
Hang linggo ang lumipas, si Engracio ay hinuli muli at 
nakulong ng lampas sa isang buwan dahil sa kasong 
“lesiones graves” c ang pagsasamantala ng pisikal sa 

kababaihan. Pinatawan siya ng piyansang P325 at dahil hindi 
niya kayang bayaran ito, siya ay nakulong. 


Hindi natapos dito ang istorya ng pamilyang Encallado. 
Ilang linggong nakakulong si Engracio nang samahan siya 
ng kanyang kapatid na si Gregorio sa parehong kaso ng 
“lesiones graves” at nakulong din ng ilang linggo dahil 
sa hindi niya kayang mabayaran ang multa. Maiintindihan 
natin ang aksyon ng dalawang anak ni Kapitan Kulas kung 
ating iisipin na dahil sa naniniwala silang sila'y kakaibang 
mga tao, dahil mayroon silang galing sa anting-anting, 
kahit ano ang kanilang gawin ay naniniwala silang hindi sila 
malalagay sa panganib. Kasama din dito ang pagtingin na 
isang manipestasyon ng pagkakaroon ng di pangkaraniwang 
kakayahan ay ang galing sa pambababae. 


Hindi nagtagal, ang kaguluhan sa pamumuhay ng mga 
Encallado ay lalong lumala. Muling iniwan ni Kapitan 
Kulas ang pamumuhay sa bayan at sa paligid nito upang 
magtago sa kabundukan. Ngunit sa ikalawang pagtatagong 
ito, hindi na siya nag-iisa, kasama na niya ang kanyang 
tatlong anak at ang dalawa niyang kaibigan mula pa sa 
kanilang pagiging mga sundalo sa giyera laban sa mga 
Amerikano. 


Ang isang dahilan dito ay ang tangkang pagsamsam 
sa lupa nina Kapitan Kulas sa Baryo San Bueno. Ito'y dahil 
sa hindi pagbayad ni Kapitan Kulas ng kanyang buwis.” 
Pinapatibay bilang kadahilanan ng pamumundok ito sa 
manipesto na ipinadala ni Asedillo sa pahayagang Tribune 
na naglalaman ng mga panawagan ng armadong grupo at 
isa na rito'y ang pag-alis sa buwis na sedula.” Ngunit hindi 
lamang iisang kadahilanan ang nagtulak kay Kapitan Kulas 
na muling mamundok. Masasabi mating maraming 
kadahilanang nagpatung-patong at sa wakas , nagtulak 
sa kanya na mamundok. Ayon nga kay Kapitan Kulas 
mismo, hindi sana siya mamumundok muli kung hindi dahil 
sa pagtataksil ng kanyang mga kaibigan.” Walang dagdag 
na paliwanag kung ano ang ibig sabihin niya rito. Malalaman 
na lamang na noong Syetembre 18, 1928, si Nicolas 
Encallado ay inaresto at kamuntik nang makulong dahil 
sa kaso ng estafa.” Walang makuhang paliwanag kahit 

kanino sa mga nakapanayam kung tungkol saan ang kasong 
ito. Ngunit maaaring isipin na ito'y kaakibat ng sinasabi 
ni Kapitan Kulas na pagtataksil sa kanya ng kanyang mga 
kaibigan. Para bang sinabihan lamang siya noong siya'y 
arestuhin dahil sa iniurong din ang kaso at sa araw ring 
iyon, siya ay pinakawalan. Sa pagbanggit ni Kapitan Kulas 
ng nasabing pangyayari, parang wala naman talagang nangyari 
rito. Kasabay nito'y ang kanyang paliwanag sa pagkabigo 
niya na makakuha ng abogado para sa nabanggit na kaso 
laban sa kanyang mga dating malapit na kaibigan. 


Pumasok ang taong 1932. Ika-22 ng Oktubre, si Dominador, 
ang bunsong anak ni Kapitan Kulas ay ikakasal kay Placida 
Paleracio. Pumunta si Kapitan Kulas sa bayan mula sa baryo 
Ibabang Owain upang asikasuhin ang kasal ni Domeng. 
Noong pipirmahan na niya ang lisensya para sa kasal, hiningan 
siya ng sedula ng kalihim ng ingat-yaman na si Simeon Veluz 
kahit na ayon kay Kapitan Kulas ay alam na alam ni Veluz 
na wala siyang sedula. Sinabihan pa siya ni Veluz nang 
pagalit na “Di ba kilala ka sa iyong pamumundok. Bakit hindi 
ka na lamang mamundok muli?”. Hindi napirmahan ni Kapitan 
Kulas ang dokumento para sa kasal sa araw na iyon. Ngunit 
pagkalipas ng apat na araw, pumasok sa eksena ang presidente 
ng Sampalok na si Gregorio Abejai at binayaran niya ang sedula 
ni Kapitan Kulas at natuloy ang kasalan. Malalim ang naging 
hinanakit ni Kapitan Kulas dahil sa pangyayaring ito 


Sa puntong ito, magandang tingnan kung gaano kahalaga 
ang sinasabing paliwanag na namundok si Kapitan Kulas dahil 
sa isyu ng sedula. Ang hindi magbayad ng sedula ay mabigat 
na paglabag sa batas noong panahong yaon. Pinatutunayan 
ito ng mga listahan ng ikinukulong na tao sa Sampalok 
noon dahil sa hindi pagbayad ng sedula. Sa katunayan, 
ang nakararaming kasalanang nakatala sa police blotter ay 
ukol dito. Tunay ring nakukulong ang mga taong ito ng 
30 araw sa silid-piitan ng munisipyo. Maliban sa nakukulong 
ang tao, sila'y pinapatawan pa ng multang apat na piso.” 

Ngunit tunay na naiiba ang kaso ni Kapitan Kulas. Si 
Kapitan Kulas ay umamin sa harap ng mga opisyal ng bayan 
na matagal na siyang hindi nagbabayad ng sedula ngunit 
ganoon pa man hindi siya ikinulong. Kung paniniwalaan 

natin ang istorya, ang nakuha lamang niya ay pag-iinsulto 
ng isang opisyal. Ang presidente pa ng Sampalok mismo 
ang nagbayad ng sedula niya. Samakatuwid, ang 
pamumundok dahil lamang sa hindi pagbayad ng sedula 
ay hindi sapat na dahilan. Kung ang taun-taong hindi niya 
pagbayad ng sedula ay hindi nag-udyok sa kanya na 
magtago sa bundok, bakit bigla na lamang siyang napilitan 
magtago noong Pebrero ng 1933? . 

Sa ganitong pagpapaliwanag maaaring bigyan ng 
malaking importansya ang salaysay ng mga opisyal ng 
pamahalaan tungkol sa pagtatago ni Kapitan Kulas. Ayon 
sa kanila, pagkatapos ng pambabastos na ginawa sa kanya 
ni Veluz, siya ay nag-organisa ng mga malalapit niyang 
kasamahan at sila'y bumuo ng isang lapian. Ang presidente 
nito ay si Kapitan Kulas at ang kanyang kanan at kaliwang 
kamay ay si Juan Delarmente, kamag-anak ng kanyang 
pangalawang asawa, at si Vicente Anareta. Sila'y mga beterano 
ng rebolusyon. Noong ika-13 ng Pebrero, Lunes, ng taong 
1933, binalak ng tatlo na patayin ang tesorerong si Veluz. 
Si Anareta ay tumayo sa ilalim ng hagdanan ni Veluz habang 
si Delarmente naman ay tumayo sa may munisipyo. Hinihintay 
ng tatlo ang pagdaan ni Veluz upang siya'y patayin. Ngunit 
nabigo ang kanilang plano ng may nagsabi kay Gregorio 
Talastas, isang konsehal ng Sampalok, ng planong 
paghihiganti. Humingi kaagad ng tulong si Talastas sa 
Lucena. Hindi nagtagal at dumating ang mga Konstabularyo 
mula sa Lucena sa pamumuno ng isang Tenyente Magsino. 
Dahil dito ay hindi natuloy ang tangkang pagpatay at si 
Encallado at ang kanyang mga kasamahan ay napilitang 
magtago dahil sa puspusan silang pinaghanap ng mga 
konstable mula sa Lucena.?? 


Pagreremontado 

Makikita natin sa naging takbo ng buhay ni Kapitan 
Kulas na ang persepsyon ng estado lalung-lalo na ng mga 
pahayagan at Konstabularyo sa kanya ay hindi tumutugma 
sa persepsyon ng taumbayan. Tinawag si Kapitan Kulas 
at ang kanyang mga kasama na mga “tulisan” pagkatapos 
ng kanilang ikalawang pamumundok dulot ng kanyang 
nabigong paghihiganti sa tesurerong si Veluz at dagdag pa 

rito'y ang kanyang matagal na di pagbayad ng sedula. Ayon 
sa pahayagan, maraming mga pagnanakaw ng kalabaw at 
panghoholdap na ibinintang kina Kapitan Kulas at dahil 
dito, sina Kapitan Kulas ay kinatakutan ng taumbayan. Ngunit 
ay ilang datos na kumokontra sa ganitong larawan na 
ipinapakita ng pahayagan at ng pamahalaan. Una na rito'y 
ang matamlay na paghabol ng mga lokal na pulis kina Kapiian 
Kulas mula 1933 hanggang Mayo 1935. Sa blotter ng pulis 
ng Sampalok para sa taong 1935, wala kahit isang araw na 
may nabanggit na kaguluhan o paghahanap sa nasabing tropa 
nina Kapitan Kulas. Makikita rin dito sa nasabing dokumento 
ang kakulangan ng, kahit na isang kaso ng pagnanakaw na 
naganap o dili kaya'y kaguluhang ibinintang kina Kapitan 
Kulas. Ang pagtawag pa sa Konstable ng Lucena upang pigilin 
ang balak nina Kapitan Kulas na maghiganti kay Tesurerong 
Veluz ay dumaragcag sa lumalabas na larawan na si Kapitan 
Kulas ay hinahangaan ng mga taong bayan av ng pamahalaan 
ng Sampalok. Kailangan pang tawagin ang mga taga-Lucena 
dahil sa hindi maaasahan ang lokal na pulis sa kaso ni 
Encallado, Sa palagay ng may-akda siya ay hinahangaan sa 
dahilang ang presidente mismo ng Samgalok hanggang sa 
pulis nito'y tuwiran o di-tuwirang tumulong kay Encallado 
sa kanyang mga naging problema sa pamahalaan sa nakaraan. 
Mula sa mga nabanggit, ang bansag na “tulisan” kay 
Kapitan Kulas ay hindi ganoong malinaw. Bago mag-Mayo 
1935, walang ebidensiyang makikita na mayroong ginawang 
pagnanakaw ang pangkat ni Kapitan Kulas sa mga baryo ng 
Sampalok. Kung sila'y nagnakaw sa ibang bayan ay hiadi 
natin. matiyak. Kasabay nito'y ang pahayag ni Kapitan Kulas 
sa kanyang mga panayam na siya'y kontra sa pagpatay at 
pagnanakaw sa daiawang beses niyang pamumundok. Kung 
ano man ang naging katangian ng kanyang pamumundok mula 
Pebrero 1933 hanggang Mayo 1935, malinaw na ang persepsyon 
ng mga taga-Sampalok sa kanya ay iba sa naging persepsyon 
sa kanya ng pamabalaan, “Kilabot ng Sierra Madre”, “bandido” 
at “tulisan” siya para sa Konstabularyo ngunit mukhang malayo 
sa pagiging kilabot ang tingin ng taumbayan sa kanya. 
Nagtago ng isang taon na halos hindi hinahanap ng 
pamahalaan si Encallado. Madalas ay nakakauwi siya sa 

kanyang bahay na walang panganib sa pagkahuli. Ito'y dahil 
sa nagkakaisang persepsyon ng mga taga-San Bueno sa 
kanya.” Walang ulat ng kampanya o pagnanakaw na lumabas 
sa panahong ito sa mga pahayagan. Maliban sa pagpunta 
sa Sampalok ng mga Konstabularyo noong 1934 upang 
kumuha ng mapa para maging gabay sa mga patrolya nito, 
walang malinaw na ebidensyang sila nga ay aktibo sa 
paghanap kay Kapitan Kulas. Sa katunayan, parang hindi 
rin nagtatago si Kapitan Kulas sa dahilang panay ang uwi 
niya sa kanilang bahay sa baryo ng San Bueno. 
Kagaya ng nabanggit na, hindi nag-iisa si Kapitan Kulas 
sa kanyang pamumundok. Kung tutuusin, nakagawa na siya 
ng maliit na pangkat ng mga tao na taga-San Bueno at 
sa mga kalapit na baryo nito. Marami talagang mga taga- 
Sampalok ang sumama sa kanya o nagbigay ng tuwirang 
tulong. At hindi rin mahirap isipin na ang lahat ng mga 
dati niyang inaalagaang gumaling o yaong mga naniniwala 
sa kapangyarihan ng anting-anting ay tumulong sa kanya. 


Ang kondisyon ng pagtatago ni Kapitan Kulas ay 
magbabago sa panahong pinuntahan siya ng isang taong 
naglakad, tumawid sa paanan ng Sierra Madre galing sa 
dakong Laguna ng bulubunduking gubat, at hinanap ang 
kanyang pinagtataguan. Maaaring ito'y sa kanyang sariling 
bahay sa San Bueno o sa paanan ng Sierra Madre na bahagi 
ng Tayabas. Sa panahong ito, ang tawag sa kanya ng mga 
nakakakilala ay Dodo, ang pagkakilala sa kanya ng madla 
ay Teodoro Asedillo. 


Panahong hukbong Asedillo-Encallado 


Si Asedillo ay panlalawigang pinuno ng Kilusang Anak 
Pawis. Isa itong radikal na Kilusan na maraming miyembro 
sa mga bayan sa may paanan ng Sierra Madre. Dahil sa 
kaguluhan na naganap sa welga ng La Mleinerva noong 1934, 
si Asedillo ay namundok. Nagbuo siya ng pormal na Hukbo 
na nakabase sa mga bayan ng San Antonio, Longos, Paete 
at Cavinti. Ang kanyang armadong pakikibaka ay hindi 
sinuportahan ng pambansang pamunuan ng Partido Komunista 
(na kasapi siya bilang kadre). Ngunit sinuportahan ang kanyang 
kilos ng panlalawigang pamunuan ng partido at mula dito 

ay pinamunuan at pinalawak ang kanyang armadong kilusan. 
Ang pagsasama nina Asedillo at Encallado ay hindi naging 
mahirap sa dahilang marami silang mga pinaniniwalaang 
nagtutugma. Maliban dito, malakas din ang Anak Pawis sa 
Sampalok at Mauban kaya hindi mahirap maghanap ng mga 
taong mapapasapi sa kilusan. 


Ang pagsasama ni Kapitan Kulas at Teodoro Asedillo ay 
nagbunga ng mga agresibong pagkilos. Nagkaroon ng 
pagpaslang ng mga ahente ng konstabularya. Nagkaroon din 
ng mga sagupaan sa pagitan ng humigit-kumulang 50 kataong 
hukbo at ng mga pulis at konstabularyo sa haba ng higit 
na kalahating taon. 


Pagkatapos ng siyam na buwan ng pagsasama ng dalawang 
pangkat, sila'y nadurog sa lakas ng kampanya ng mga 
konstabularyo at pulis. Ang kampanya laban sa kanila ay 
ang unang operasyong militar na inilunsad ng bagong 
Komonwelt. Ito rin ang pinakamalaking operasyong militar 
bago umabot ang digmaang pandaigdig sa Pilipinas. Dito rin 
unang ginamit ng mga Pilipino laban sa mga kapwang Pilipino 
ang taktikang bamieting o ang pag-aalis at pag iipon sa isang 
guwardyadong lugar ng mga buong komunidad. Ang pag- 
aalis sa baseng masa nina Encallado at Asedillo ay nagdulot 
ng pagpasyang hati-hatiin sa maliliit na pangkat ang hukbo. 
Ito'y upang higit na madaling makahanap ng pagkain at saka 
higit na madaling makapagtago. 

Sa dulo ng taong 1935, si Teodoro Asedillo ay napaslang 
sa Kaidong, Sampalok. Sa mga unang linggo ng taong 1936, 
sunod-sunod nahuli o sumuko ang mga tauhan ng hukbo 
nina Asecillo at Encallado. Habang puspusang pinagpatuloy 
ang kampanya, si Gobernador Rodriguez ng Tayabas, sa 
tulong ng asawa at anak ni Kapitan Kulas na si Aurelia, 
ay nakipagsulatan kay Kapitan Kulas. Si Marcela Delarmente 
at si Aurelia ay pinayagan ni Gob. Rodriguez na pumasok 
sa gubat at kausapin si Kapitan Kulas upang sumuko. 
Tuwing pasok nila sa gubat, may dala silang sulat mula kay 
Gob. Rodriguez. Sa kuwento ni Marcela, hinahatiran nila ni 
Aurelia si Kapitan Kulas ng kanin (hindi bigas). Patawag- 
tawag si Aurelia ng "Ama! Ama!" hanggang humabas si Kapitan 
Kulas sa kanyang taguan. Sa mga huling araw ng pagtatago, 


Beefs a 


PHILIPPINE Social. Boences Review 


ang kasama lang ni Kapitan Kulas ay si Jesus Delarmente, 
ang kapatid ni Marcela. Hindi niya kasama ang kanyang mga 
anak. Dahil sa hirap ng kondisyon niya, sa awang naramdaman 
niya sa hirap ng kanyang asawa at mga anak, pumayag si 
Kapitan Kulas na sumuko. Maliban pa dito, nakita ng mga 
Encallado ang magandang oportunidad kung mapasuko si 
Kapitan Kulas ng kanyang anak na si Aurelia. Ang gantimpalang 
pera na nakapataw sa ulo ni Kapitan Kulas ay maaring 
mapunta kay Aurelia. 


Sumuko si Kapitan Kulas sa tulay na tumatawid sa ilog 
Maapon ng 6:30 ng umaga ng Enero 17, 1936, naka-asul na 
pantalon at kamiseta at may dala-dalang panyong puti. Ang 
matandang hepe ay payat na payat at gutom na gutom sa 
kanyang pagtatago. Ilang oras pa lamang pagkatapos niyang 
lumabas sa gubat, sumakay siya sa kotse ni Gob. Rodriguez 
para pumunta sa sentro ng bayan ng Sampalok. Sa bayan, 
nagbigay ng panayam si Kapitan Kulas sa naghihintay na 
reporter ng pahayagang Tribune tungkol sa kanyang karanasan. 
Ang tono ng kanyang mga sagot ay pawang matamlay at 
walang buhay. Itinanggi niya ang lahat ng bintang na siya'y 
pumatay at nagnakaw. Ibinintang niya kay Asedillo ang lahat 
ng pagnanakaw at pagpatay at sinabi niya na siya ay pinuwersa 
lamang na sumapi sa Anak Pawis. Sinabi niya rin na tinutulan 
niya ang lahat ng mararahas na patakaran ni Asedillo. Dahil 
dito'y kamuntik na siyang barilin kung hindi lamang naawat 
si Asedillo ng iba. Ayon sa kanyang asawa, si Kapitan Kulas 
ay matagal ng nakatago sa may tulay at sumisigaw pa ng 
“Kayo ay malilipol ko. Ako hindi ninyo kita, ako kita ko 
kayo, ako'y hindi namomorwisyo.” Sinabi rin niya na 
pumayag lamang siya na makasama si Asedillo sa dahilang 
pareho ang kanilang ipinaglalaban at ito ay ang tunay na 
independensya.* 

Dinala ang matandang Encallado sa Malakanyang upang 
kausapin ni Quezon. Binigyan ni Quezon si Kapitan Kulas 
ng pansamantalang kalayaan sa kondisyong mapasuko niya 
ang iba pa niyang kasamang nagtatago.” Mula sa Malakanyang, 
sinamahan. siya ni Gob. Rodriguez pabalik sa Tayabas. Dumaan 
sila sa Lucena at binisita ni Kapitan Kulas ang kanyang mga 
nakakulong na anak at kasamahan. Turnigil sila pagkatapos 
sa bahay ni Gob. Rodriguez sa Sariaya at doon nagsalita sa 

mga nagtipon na tao na interesadong makita si Kapitan Kulas. 
Dito, pinuri niya ng husto si Gob. Rodriguez bilang isang 
taong mapagkakatiwalaan. Mula sa Sariaya, ang buong grupo 
ay tumuloy sa Sampalok kung saan muling pinagsalita si 
Kapitan Kulas sa malaking pagtitipon ng tao na nais makita 
siya. Dito, siya’y humingi ng tawad sa kanyang mga ginawa 
at ang mga mamamayan naman ay sumigaw ng malakas na 
“Mabuhay!” pagkatapos ng kanyang talumpati.” 

Sa mga unang araw ng pagbibigay laya kay Kapitan 
Kulas upang mapasuko ang kanyang mga anak, umikot siya 
sa ibat-ibang bayan sa paanan ng Sierra Madre at nakipag- 
usap sa mga pinuno ng mga Sakdalista at mga Komunista. 
Kung saan man siya pumunta ay laging maraming taong 
nakikinig o nakikiusyoso. Sa ganitong impormal na mga 
pagtitipon, laging binibida ni Encallado ang kanyang abilidad 
sa pagtatago dahil sa galing ng kanyang anting-anting. 
Noong Enero 25, siya ay biglang nawala sa Sampalok. Hindi 
nagpaalam sa mga Konstable, si Kapitan Kulas ay sumakay 
ng bus patungo sa Maynila. Sa Maynila, siya ay nakipagkita 
sa mga abogado na hahawak ng kanyang kaso para sa 
darating na paglilitis. Pagkatapos nito, siya ay nanood ng 
pelikulang The Three Musketieers. Panay sigaw niya ng kung 
anu-anong puna tungkol sa kilos ng mga artista sa sine. 
Bumalik siya sa Lukban, at doon sa harap ng maraming 
tao, sinabi niya na kung buhay pa sana si Asedillo, kasama 
ng isa pang tao, sila ay maaaring maging parang 3 musketteers 
at ang tambalang ito ay mahirap talunin.’® 

Sa umpisa pa lamang, pinuna na ng mga pahayagan 
at ng mga prominenteng miyembro ng naghaharing uri ang 
ginawang pagluluwag ni Presidente Quezon. Lalong tumindi 
ang puna kay Quezon ng lahat ng sektor ng naghaharing 
uri nang mabalitaan ang naging mga kilos ni Kapitan Kulas, 
Sa editoryal ng Tribune noong Enero 21, sinabi dito na 
ang pamahalaan daw ay gumawa ng malaking pagkakamali 
sa pagbibigay laya kay Encallado. Ang pagbibigay tiwala 
ni Quezon sa isang “bandido” ay nakasira diumano sa 
pagtingin ng publiko sa liderato ng bagong Komonwelt.?? 
Ang sikat na manunulat sa Tribune na si G.R. Liwag ay 
nagpahayag din ng ganitong sentimyento ngunit nagpakita 
rin siya ng tiwala sa kakayahan ni Quezon na kumilala 

ng tao. Ayon kay Liwag, bagamat hindi :maganda ang 
ginawang pagpapalaya at nagkakaisa ang mga grupong 
intelektuwal at mamahayag dito, ang pagpapalaya kay 
Kapitan Kulas ay maaaring magbigay daan sa pagtipid ng 
pamahalaan sa gastos sa dahilang hindi mga konstabularyo 
ang gagamitin sa paghahanap at mapapaiksi ang kampanya.” 


Lumalabas sa paglatag ng mga pangyayari na ang 
pagpapalaya kay Kapitan Kulas ay hindi naging mapagpasya 
sa pagtatapos ng pamumundok ng mga natira niyang 
tauhan. Ito'y sapagkat kusang sunod-sunod sumuko ang 
mga natitirang miyembro ng pangkat dahil ‘sa. matinding 
gutom. Kasabay ng kanilang miserableng kondisyon, 
nakakaengkuwentro pa nila ang mga konstabularyo. 


Si Dominador Encallado ang unang sumuko sa mga 
magkakapatid na sumama sa kanilang ama. Sinundan siya 
ng kanyang nakakatandang kapatid na si Gregorio sa 
pagsuko noong Enero 27. Kasama si Vivencio Ricamora, 
sumuko siya kay Gob, Rodriguez. Dinala ni Gregorio ang 
mga konstable sa Kaldong at tinuro kung saan nila tinago 
ang kanilang mga armas. Ang huling sumuko sa magkakapatid 
na Encallado ay si Engracio. Kagaya ng iba niyang kapatid, 
si Engracio ay sumuko mismo kay Gob. Rodriguez. At kagaya 
rin ng kanyang kapatid na si Gregorio, hindi itinanggi ni 
Engracio ang mga akusasyon sa kanya na siya ay kasama 
sa mga naganap na patayan sa bundok. Dahil sa pagsuko 
ni Engracio, walang natirang Encallado na nagtatago. Mayroong 
kabalintunaang naganap nang ang pangsamantalang laya na 
ibinigay kay Kapitan Kulas ay binawi.” 


Pormal na ipinahayag ng Konstabularya . sa madla na 
ang kampanya laban sa mga nabansagang bandido ay tapos 
na noong ika-30 pa ng Enero 1936. Nagtunugan ang mga 
kampana ng simbahan ng Sampalok nang malaman ang 
balita.” Ito'y parang naging anti-climactic sa dahilang 
noong ika-26 pa lamang ay bumabalik na sa normal ang 
buhay sa mga naapektuhang bayan. Binuksan na ulit ang 
mga eskwelahan noong Ika-26 ng Enero bagamat kakaunti 
ang pumasok. Ang mga istasyon ng Red Cross ay inalis 
na ng tuluyan noong ika-29 ng Enero na nagpapakita na 
hindi na kailangan alagaan pa ang mga tao sa bayan sa 

dahilang marami na sa mga hinamlet ay nakabalik na sa 
kani-kanilang mga baryo.” 


Ang puwersa ng Konstabularya ay inutusan din na bumalik 
sa mga orihinal nilang istasyon sa kani-kanilang pinanggalingang 
mga probinsya. Ngunit bilang panigurado, nag-iwan pa rin ang 
Konstabularya ng sapat na puwersa sa mga apektadong bayan. 


Paghusga, pagkamatay at pagpapatuloy 
Ang paglilitis na ginawa sa pangkat nina Encallado ay 
tumagal lamang ng ilang buwan at sa dulo ay nasentensya 
ang karamihan. Ang napuruhan sa lahat ng mga sinintensya 
ay ang pamilyang Encallado. Sa lahat-lahat, 66 silang aktuwal 
na naparusahan. Si Kapitan Kulas ay binigyan ng 90 taon 
ng pagkabilanggo, si Engracio 210 taon, sina Dominador 
“at Gregorio ay binigyan ng 180 taon.“ Hindi nakakatiyak 
kung gaano kahaba ang hatol sa ibang miyembro ng hukbo. 


Mula sa piitan ng Santa Cruz, ang mga Encallado ay 
inilipat sa Lumang Bilibid sa Maynila. Sa loob ng piitan, 
nakasama ng mga Encallado. ang mga nahuli na Sakdalista, 
mga nahuli sa Tayug at si Lope de la Rosa na kasabay 
nilang nag-arma sa lalawigan ng Bulakan. Noong Nobyembre: 
ng 1927, si Kapitan Kulas ay binigyan ng pardon ni 
Presidente Quezon. Ayon kay Quezon, kilala niya ng personal 
si Kapitan Kulas. Alam niya na hindi ito kriminal kaya niya 
ito pinakakawalan.” Ang pagiging beterano ni Kapitan 
Kulas ng rebolusyon ang marahil ay isa sa mga dahilan 
kung bakit siya kilala at pinakawalan ni Quezon. Sa kanyang 
paglaya, bumalik si Kapitan Kulas sa kanyang pagiging 
manggagamot. Hindi tumagal, namatay si Kapitan Kulas 
noong Mayo 18, 1940 sa bayan ng Tayabas, Tayabas.” 


Mula sa Lumang Bilibid, inilipat ang magkakapatid na 
Encallado kasama ng ilan nilang mga dating kasama sa 
bagong bilibid. Ang magkakapatid na Encallado ay bibigyan 
din sana ng pardon noong Pasko ng 1941 ngunit dumating 
ang digmaang pandaigdig at nasakop ang Maynila ng mga 
Hapon. Sila ay nabaon sa limot sa loob ng kulungan. 

Sa panahon ng Hapon, humingi ng boluntaryo ang mga 
namamahala sa kulungan ng mga bilanggong gustong 
pumunta sa penal colony sa Mindanao. Dahil wala ng 

makain sa bagong bilibid, minabuti na ng mga Encallado 
na magprisinta na pumunta sa Mindanao at baka roon hindi 
hirap ang pagkain. Maraming sumama sa kanila pagkatapos 
nilang pangunahan ang pag-boluntaryo dahil sa panahong 
ito si Domeng Encallado ay naging ward leader na sa loob 
ng preso. 


Mula naman sa Mindanao, ang magkakapatid na 
Encallado ay nagprisinta na lumipat sa penal colony sa 
Palawan. Ang trabaho nila doon ay labanan ang mga 
pugante na umaatake sa mga baybay bayan. ng Palawan. 

Sa isang patrolya, nasorpresa ang tatlong magkakapatid 
ng mga pugante na nagpanggap na mangingisda. Lumubog 
ang kanilang bangka at dahil hindi marunong lumangoy 
si Engracio, siya ay nalunod at namatay. Si Domeng at 
si Gregorio ay nakalangoy at nakailag sa bala ng mga 
pugante. Ilang araw pagkatapos ng pangyayari ay nakuha 
pa nila ang bangkay ni Engracio. 

Noong 1950, sa tulong ng kanyang bayaw, si Domeng 
ay nakalaya. Pagkalaya niya ay ginawa niya ang lahat upang 
makalaya ang kanyang kapatid na si Gregorio. Pagkatapos 
ng ilang petisyon, pinalaya rin si Gregorio. Ang dalawang 
magkapatid ay hindi na sumama sa kahit na anong kilusan 
pagkatapos nilang lumaya. Binuhay na lang nila ang kanilang 
mga pamilya. Sa gitna nito, natuklasan nila na ang kapangyarihan 
na sa pakiwari nila ay taglay ng kanilang ama at ina ay namana 
rin nila.” 

Si Gregorio Encallado ay namatay noong 1990. Sa bayan 
ng Sampalok, reputasyon niya ang pagiging isang manggagamot. 
Si Dominador Encallado naman ay buhay pa hanggang sa 
ngayon at tanging natitirang manggagamot sa Sampalok. Dati, 
napakaraming mga manggagamot at tinatawag na mangkukulam 
dito. Ngayon, iisa siyang dinadayo araw-araw ng mga tao 
galing kung saan-saang bahaging Pilipinas upang magpagamot 
sa kanya sa murang halaga. 

Ang hindi pagsapi ng mga Encallado sa mga kilusan na 
nabuhay mula 1936 hanggang sa ngayon ay hindi 
nangangahulugang nagkaroon ng pagbabago sa kanilang 
pananaw sa mundo. Ang batayan ng kanilang buhay ay ang 
kanilang kinikilalang kagalingan sa panggagamot at ang kanilang 

relasyon sa mga kapangyarihang espirituwal. Ang pamumundok 
at mga mararahas na kilos ng mga Encallado ay ginawa batay 
Sa pag-unawa nila sa kung ano ang dapat gawin ng isang 
tulad nila na may kakaibang kapangyarihan sa panahon ng 
krisis. Ang pag-unawa nila sa mga konsepto kagaya ng bansa 
at makabayan ay muling matitingnan sa ganitong perspektiba. 

Kahit hindi sila aktuwal na sumapi sa isang organisasyon 
o humawak muli ng baril, ang dalawang natirang Encallado 
ay naging malapit pa rin sa mga nagpatuloy sa armadong 
pakikibaka. Si Fidel Bagolbagol, halimbawa, ay miyembro ng 
Partido Komunista at sumapi sa hukbo nina Asedillo. Siya 
ay taga-San Antonio. Sa panahon ng Hapon, siya ay naging 
opisyal ng HUKBALAHAP. Sa panahon ng pagbubuo ng 
Hukbong Mapagpalaya ng Bayan, siya ay muling naging 
aktibo. At sa kahuli-hulihan, naging isa siya sa mga unang 
sumapi sa NPA. 


Sa huling yugto ng kanyang buhay, siya ay pumupunta 
sa Sampalok at doon ay nakakausap niya si Dominador 
Encallado. Bagamat hindi na niya makumbinsi si Domeng 
sa linya ng rebolusyon, pinagpuyatang gawan pa siya ni 
Domeng ng isang anting-anting.” Walang dalawang isip na 
tinanggap ito ni Fidel, isang responsableng miyembro ng 
Partido Komunista. 


Bagamat magkaiba ang pagtingin sa mundo ng lahat 
ng mga humawak ng armas at nakibaka sa paanan ng Sierrra 
Madre sa Laguna at Tayabas, mayroong kamalayang 
bumabalot sa kanilang lahat at ang ugat nito ay mataba 
at tagos hanggang sa adobe ng kultura. 

History of Sampaloc, (Sampalok, Quezon: Tanggapan ng 
Punong Bayan, 1988), minakinilya. 


Nakuha ng may-akda ang maaaring populasyon mula sa 
dalawang sensong ginawa noong 1918 at 1939. Mula sa 
paglaki ng populasyon sa 21 taong namagitan, kinuha ang 
average bawat taon at dinagdag sa baseng 1918 ang 17 
taong namagitan hanggang 1935. 


Ito ay batay sa edad ni Kapitan Kulas na ibinigay sa mga 
pahayagan. Si Kapitan Kulas daw ay 60 noong 1935. 


Panayam kay Dominador Encallado at mula sa mga folklore 
na ipinahayag ni Napoleon (Intoy) Tolentino noong Ika- 
4 ng Disyembre, 1991 sa Kalye Gagan, Sampalok, Quezon. 


Panayam kay Alfredo Dejelo. 


Panayam kay Sotero Anareta, Ika-4 ng Disyembre, 1991. 
Siya'y dating nagpapagamot sa mga Encallado. 

Mula sa panayam kay Kapitan Kulas sa Sunday Tribune, 
(Enero 19, 1935), p. 4. Makikita rin ang letrato ng sertipiko 
bilang beterano hindi lamang ni Kapitan Kulas kung hindi 
pati ng kanyang asawa sa nasabing pahayagan na 
nagpapatunay ng kanilang pagiging mga rebolusyunaryo. 
Ito'y batay sa kasaysayang isinulat ng mga guro noong 
1954 tungkol sa kani-kanilang mga bayan at baryo sa ilalim 
ng koleksyong tinatawag na Historical Data Papers, 


Historical Data Papers, Microfilm Reel No. 31, (Manila: 
National Library). 


Salaysay ni Heneral De los Reyes sa Sunday Tribune, 


(Enero 19, 1935), p. 4. 


John Taylor, The Philippine Insurrection Against the U.S..., 
Vol. 2, p. 364. 

5th Annual Report of the Philippine Commission 1906, 

Kulas. Pagkatapos ng apat na taon siya'y pinakawalan. 
Ngunit sa kuwento naman mismo ni Kapitan Kulas, ang 
kanyang pagkakakulong ay tumagal lamang ng ilang buwan. 


Hindi tiyak kung pang-ilan talaga si Aurelia sapagkat hindi 
siya isinama ni Domeng sa kanyang bilang ng mga 
magkakapatid. Marahil ito ay dahil sa sariwa pa rin ang 
sama ng loob ni Domeng kay Aurelia sa ginawa nitong 
pagbenta ng istorya ng kanilang ama na hindi nalalaman, 
at wala pa siyang nakuha dito. 


Panayam kay Marcela Delarmente,. Ika-5 ng Disyerabre 
1991, Sampalok, Quezon. 

Police Blotter of the Municipality of Sampaloc, Tayabas, 

